##########  Малххьалабаьллачулт хьалабаьллачул I аьхьа делкъа хан Малх хьалабаьллачул т I аьхьа делкъа хан т I аьхьа делкъахан  Малххьалабаьллачулт хьалабаьллачул I аьхьа делкъа хан Малх хьалабаьллачул т I аьхьа делкъа хан т I аьхьа делкъахан кхаччалц кхаччалцйолчухенанг йолчу хенан I иллакхаш кхаччалц йолчу хенан г I иллакхаш г I иллакхаш

Малх хьала а баьлла, гоьмукъан йохалла санна иза лакхабаьлча ши ракаIат суннат ламаз де ахь, ламаз ца дича дика долу хан дIаяьллачул тIаьхьа - Iуьйра ламаз динчул тIаьхьа малх хьалабаллалц ламаз дар дика дац - . Де дIадоладелча, цуьнан доьалгIа дакъа дIадолуш ду аьлла хьайн хетаделча «Духьá» ламаз де ахь, йа ши ркаIат, йа диъ ракаIат, йа ялх ракаIат, йа бархI ракаIат - шишша ракаIат дIа мел долу салам а луш -, иза иштта ракаIаташ дар Делан Элчанера - Делера салават а, салам а хуьлда цунна - схьадеана ду. Ламаз ша - дерг дика ду, цундела шена луучо дукха дийр ду, шена луучо кIеззиг дийр ду. Малх хьалабаьллачул тIаьхьа, делкъа хан кхаччал йолчу юкъахь кхин суннат ламаз дац хIара «духьá» ламаз доцург. И ламаз динчул тIаьхьа йолу хьайн хан ахь деа хьоле йекъна хилийта, хIора хьолаца шен - шен Iамал а йолуш: Хьайн динехь хьайна пайда беш долу Iилма лаха ахь, пайда хир Хьалхара хьал хьал : боцу Iилма Iадда а дите - тахана наха цуьнан «Iилма» ду бохуш цIе яхахь а. Ихьал оцу деаннех уггар гIолий дерг ду хьуна. Пайдане долу Iилма - иза хьо Делах кхерарца сов воккхуш долу Iилма ду хьуна, хьан дегIан а, син а ледарлонаш хьуна гучуйохуш дерг ду хьуна, хьайн Элана Iибадат муха дан деза хьуна Iамош дерг ду хьуна, дуьненахь хьан болу лаамаш жим беш дерг ду хьуна, хьан Iамалех вонаш хьуна гойтуш дерг ду хьуна - хьо церах ларвалийта - шайтIанан мекарлонаш а, цо нах Iехор а, вочу хIуманан Iелам - наха цо тиларчу муха бохуьйту а хьуна гойтуш дерг ду хьуна. ШайтIано Iехийна и вочуьнан Iелам - нах, Делан оьгIазлоне кхачийна цо уьш: шайн динца дуьне диъна цара, шайн Iилманах паччахьийн даьхнеш тIекхача бахьана а, некъ а бина цара, Дела доьхьа цIетоьхна долу даьхни а, бо - берийн даьхний а, мискачу нехан даьхний а даархьама шайн Iилманах бахьана дина цара, шайн дахаран ша - йолу хан а, шайн ша - йолу ойланаш а нахана гергахь шайн меттиг лакха муха йоккхур йара - те, царна гергахь даржехь муха хир вара - те бохуш, оцу хIуманна яйъина цара, иштта уьш хиларо уьш чу эгийна къийсамаш латторе а, «рийáъ» - нехан доьхьа дика хIуманаш даре а, вовшийн кураллаш йаре а, къовсам латторе а. И массо хIума довзуьйтуш долу пайдане Iилма ас гулдина ду хьуна, сайн «Динан Iилманаш дендар» цIе йолчу жайни чохь, ткъа нагахь санна хьой оцу Iилманан охIлу велахь и Iилма лаха ахь, тIаккха цуьнца Iамал а йе ахь, тIаккха иза дIа а хьеха ахь, цу Iилмане кхайкха а кхайкха ахь. И довза а доьвзина, цуьнца Iамал а йина, тIаккха иза дIа а хьоьхуш, цуьнга кхойкхуш хилларг - стигланийн дозанашкахь дозаллийца кхийкхор ву иза, Iийса - пайхамаран - Делера салам хуьлда цунна - тешаллийца. ТIаккха цу Iилманца долчунна хьой тIаьхьакхиъначул тIаьхьа, хьайн са а, дегI а нисдина, туодина хьой ваьллачул тIаьхьа, тIаккха а хьайн хан йисина хилахь, тIаккха фикъхI Iамийча хIумма а дац, вайн мазхIабехь ма - ярра, Iибадат дарехь долу массарна доьвзаш доцу хIуманаш хьайн хаийтархьама а, шайн дегIан